例如一個設計嚟量度一個人有幾外向嘅心理測驗，研究者搵咗班受試者返實驗室做個測驗，知道每位受試者嘅分數，然後喺實驗室入面觀察每位受試者有幾常主動同人講嘢或者互動（呢啲行為反映外向程度）再做一個相關嘅分析，睇嚇測驗分數係咪真係同受試者做外向行為嘅次數有正相關。